RESEP: Heel lamskenkels met 'n rooiwyn-pansous | Netwerk24
31 Julie 2021 05:05
Dié liefdestaak neem tyd en geduld, maar jou gaste sal nog vir jare praat oor hierdie mooi en smaaklike ete. Gebruik goeie rooiwyn met vrugtige note om 'n bitter nasmaak te vermy.
Lamskenkels met 'n lekker rooiwyn-pansous.
Jy benodig (genoeg vir 6)
6 heel lamskenkels (minstens 400 g elk)
gegeurde sout van jou keuse
1 mediumgroot ui, fyngekap
4 selderystingels, gesnipper
1 kg tamaties, geblansjeer en fyngekap
60 ml (4 e) tamatiepasta
750 ml (3 k) goeie pinotage of merlot, of gebruik bosbessiesap (cranberry juice)
6 lourierblare, vars of gedroog
1. Voorverhit die oond tot ­ 180 °C.
2. Strooi die gegeurde sout oor die lamskenkels en hou eenkant. Verhit 'n groot, diep vuurbestande swaarboomkas-trol met 'n digpassende deksel. Die skenkels moet plat kan lê tydens die gaarmaakproses.
3. Braai die skenkels twee-twee op 'n slag in die droë pan tot bruin reg rondom, maar nie gaar nie. Verwyder telkens die bruingebraaide skenkels en hou eenkant terwyl jy die res braai. Indien daar baie vet uitbraai, giet dit uit die kastrol.
4. Braai die uie, knoffel, wortels en seldery in die olyfolie tot mooi sag en glansend. Voeg die tamaties en tamatiepasta by en kook vir 'n minuut. Roer die wyn en aftreksel by en kook vir 5 minute.
5. Voeg die gerookte paprika, tiemie en lourierblare by en sit die skenkels terug in die kastrol. Roer goed deur en maak seker die vleis is bedek met die sous. Verdeel andersins die vleis in twee ewe groot kastrolle.
6. Bak met die deksel op vir twee uur totdat die vleis sag is, maar nog nie van die been afval nie. Skep die vleis baie versigtig uit die sous en hou dit warm op 'n voorverhitte bord terwyl jy die sous tot 'n fyn puree verwerk.
7. Sit die skenkels voor op 'n bed van blomkoolpuree en giet die sous oor die vleis om dit te verglans. Soet ertjies of worteltjies is perfekte pasmaats vir dié geurige gereg.